**ROMÂNIA**

**JUDEŢUL SATU MARE**

**CONSILIUL JUDEŢEAN**

**Serviciul managementul resurselor umane**

**Nr.\_\_\_\_\_\_\_/\_\_\_\_\_\_2025**

**RAPORT DE SPECIALITATE**

**privind modificarea Statului de funcții al Spitalului de Pneumoftiziologie Satu Mare**

Referitor la Proiectul de hotărâre privind modificarea Statului de funcții al Spitalului de Pneumoftiziologie Satu Mare,

ca urmare a adresei Spitalului de Pneumoftiziologie Satu Mare cu nr. 5892/15.09.2025 înregistrată la Consiliul Județean Satu Mare cu nr. 19653/16.09.2025, prin care s-a înaintat Nota de fundamentare cu nr. 5891/15.09.2025 privind aprobarea modificării Statului de funcții al Spitalului de Pneumoftiziologie Satu Mare,

raportat la Hotărârea Consiliului Județean Satu Mare nr. 65/29.05.2025 privind modificarea Statului de funcții al Spitalului de Pneumoftiziologie Satu Mare,

ținând cont de:

- titlul VII - Spitalele din Legea nr. 95/2006 privind reforma în domeniul sănătății, republicată, cu modificările și completările ulterioare;

- Ordinul ministrului sănătății nr. 1224/2010 privind aprobarea normativelor de personal pentru asistența medicală spitalicească, precum și pentru modificarea și completarea Ordinului ministrului sănătății publice nr. 1778/2006 privind aprobarea normativelor de personal, cu modificările și completările ulterioare,

- Ordinul ministrului sănătății nr. 1470/2011 pentru aprobarea criteriilor privind angajarea și promovarea în funcții, grade și trepte profesionale a personalului contractual din unitățile sanitare publice din sectorul sanitar, cu modificările și completările ulterioare,

- Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;

- Anexa nr. II - Familia ocupațională de funcții bugetare “Sănătate și Asistență socială” la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare,

- prevederile art. 15 lit. b) din Anexa Hotărârii Guvernului nr. 56/2009 pentru aprobarea Normelor metodologice de aplicare a Ordonanței de urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, conform căruia:*“Art. 15 Autoritatea administrației publice locale, prin structura cu atribuții specifice în domeniu, are următoarele competențe:*

*b) aprobă modificarea statelor de funcții aprobate;”*

- Dispoziția Președintelui Consiliului Județean Satu Mare nr. 30/17.02.2025 privind modificarea structurii organizatorice a Spitalului de Pneumoftiziologie Satu Mare,

Spitalul de Pneumoftiziologie Satu Mare solicită aprobarea modificării Statului de funcții cu 264 posturi, din care 9 posturi de conducere și 255 posturi de execuție, după cum urmează:

|  |  |  |  |  |
| --- | --- | --- | --- | --- |
| **Nr. poziție anterior din**  ***Stat funcții aprobat*** | **Nr. poziție propus din**  ***Stat funcții modificat*** | **Post existent**  **în *Stat funcții aprobat*** | **Solicitare** | **Post propus**  **în *Stat funcții***  ***modificat*** |
| poziția 13 | poziția 13 | medic specialist (S) | transformare post prin promovare | medic primar (S) |
| poziția 136 | poziția 147 | asistent medical principal (PL) | mutare post | asistent medical principal (PL) |
| poziția 147 | poziția 136 | asistent medical principal (PL) | transformare și mutare post vacant | asistent medical (PL) |
| poziția 185 | poziția 185 | Chimist specialist | transformare post prin promovare | Chimist principal |
| poziția 202 | poziția 202 | medic (S) | transformare post prin promovare | medic primar (S) |

Modificarea statului de funcții este necesară pentru următoarele considerente:

**1. La Secția Pneumologie I Satu Mare se solicită transformarea prin promovare a postului de medic specialist (S),** identificat la poziția nr. 13 din statul de funcții aprobat în post de **medic primar (S),** identificat la poziția nr.13 din statul de funcții modificat. Titulara postului a fost confirmată medic primar în specialitatea Pneumologie, conform Certificatului de medic primar seria P1 nr.030960 eliberat de Ministerul Sănătății la data de 18.08.2025 cu nr.28740, în urma examenului susținut și promovat în sesiunea Iunie 2025.

**2. La Ambulatoriul Integrat se solicită mutarea postului de asistent medical principal (PL),** identificat la poziția nr. 136 din statul de funcții aprobat, de la Ambulatoriul Integrat la Dispensarul TBC Satu Mare, identificat la poziția nr. 147 din statul de funcții modificat. Se solicită cele de mai sus ca urmare a reorganizării activității medicale în cadrul spitalului. Titulara postului și-a dat acordul cu privire la mutarea postului, care a fost înregistrat cu nr.4501/14.07.2025.

**3. La Dispensarul TBC Satu Mare se solicită mutarea postului vacant de asistent medical principal ( PL),** identificat la poziția nr. 147 din statul de funcții aprobat, de la Dispensarul TBC Satu Mare la Ambulatoriul Integrat și **transformarea postului vacant în post de asistent medical (PL),** identificat la poziția nr.136 din statul de funcții modificat. Se solicită cele de mai sus ca urmare a reorganizării activității medicale în cadrul spitalului și pentru o mai bună accesibilitate pe post atunci când va fi posibilă ocuparea prin concurs a postului vacant.

**4. La Laboratorul de Analize Medicale-Punct de lucru Bixad se solicită transformarea prin promovare a postului de chimist specialist (S**), identificat la poziția nr.185 din statul de funcții aprobat în post de **chimist principal (S),** identificat la poziția nr.185 din statul de funcții modificat. Titulara postului a fost confirmată Chimist principal în specialitatea Biochimie medicală, conform Certificatului de Chimist principal seria P nr.001737 eliberat de Ministerul Sănătății la data de 14.08.2025 cu nr.2269, în urma examenului susținut și promovat în sesiunea 05.06.2025.

**5. La Compartimentul de Management al Calității Serviciilor de Sănătate se solicită transformarea prin promovare postului de medic (S),** identificat la poziția nr.202 din statul de funcții aprobat în post de **medic primar (S),** identificat la poziția nr. 202 din statul de funcții modificat. Titulara postului este confirmată medic primar în specialitatea medicină de familie, conform Certificatului de medic primar seria P1 nr.000509 eliberat de Ministerul Sănătății la data de 05.10.2009 cu nr.554.

Ținând cont de modificările solicitate, Spitalul de Pneumoftiziologie Satu Mare menționează că se încadrează în normativul de personal și în cheltuielile de personal prevăzute în Bugetul de venituri și cheltuieli, aprobat pentru anul 2025.

În temeiul prevederilor art. 182 alin. (4) cu trimitere la cele ale art. 136 alin. (8) lit. b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

propunem adoptarea Proiectului de hotărâre privind modificarea Statului de funcții al Spitalului de Pneumoftiziologie Satu Mare.

**ȘEF SERVICIU, VIZAT JURIDIC**

Bîja Tania Pop Nicoleta

**CONSILIER,**

Elek Adriana

Red. tehn./E.S.A./5 ex.